|  |
| --- |
| 2.3 delavnica: |
| Naša načela učeče se šolske skupnosti |

namen delavnice

* Pregledati zapise s predlaganimi dejavnostmi učiteljev in učencev iz delavnic 2.1 ter 2.2.
* Oblikovati plakat z načeli.
* Sprejeti dogovor, kako boste spremljali udejanjanje dejavnosti na šoli in pri pouku.

potek delavnice

* Oblikujte skupine po 4. **Vsaka skupina prejme nekaj zapisov predlaganih dejavnosti** učiteljev ali učencev (iz delavnic 2.1 in 2.2).
* **Preglejte dejavnosti**, jih kritično ovrednotite ter **na samolepilne lističe zapišite tiste, ki ste jih preizkusili in** so po vaši presoji **najprimernejše (20 minut).**
* Moderator delavnice na steno obesi plakat z zapisanimi načeli, ki ga lahko poimenujete »UČIMO SE IN PROFESIONALNO RASTEMO« ali kako drugače.
* Skupine izmenično na plakat (pod posamezna načela) nalepite listke z izbranimi dejavnostmi (10 minut).
* Vsak učitelj dobi 5 barvnih samolepilnih krogcev, ki jih nalepi pri tistih dejavnostih, ki so zanj najpomembnejše (5 minut).
* Moderator delavnice povpraša po prostovoljcu, ki bi bil pripravljen oblikovati končno podobo plakata.
* Učitelji podajo predloge, **kako bodo na šoli spremljali uresničevanje dejavnosti in pridobili povratne informacije s strani učiteljev, staršev, učencev** (npr. poročanje na razrednih urah, pedagoških konferencah, svetu staršev, srečanjih šolske skupnosti itd.) (10 minut).
* Plakat obesite na vidno mesto na šoli.